કાપડના વેપારીના દીકરા અને દીકરી સંયમી જીવન અપનાવી વૈભવી જીવનનો ત્યાગ કરશે. પિતાએ પોતાનાં સંતાનો દીક્ષા ગ્રહણ કરે નહિ તે માટે તેઓને મહામૂલી વૈભવી કાર સહિત તેઓને જે પણ જોઈએ તે ચીજવસ્તુઓની ઓફર કરી હતી. આમ છતાં બન્ને સંતાનોએ લોભ કે મોહમાં આવ્યા વિના પોતાના નિર્ણય પર અડગ રહીને સાધુ જીવન જીવવાનો સંકલ્પ કર્યો છે. વોરા પરિવારનાં આયુષી અને યશ બન્ને આગામી 9મી ડિસેમ્બરે દીક્ષા ગ્રહણ કરશે. દીક્ષા ગ્રહણ કરતાં પૂર્વે બન્નેએ આકરી તપસ્યાઓ કરી છે. બન્ને ભાઈ-બહેને તપસ્યાનાં ભાગરૂપે સંતો સાથે વિહાર પણ કર્યો છે.